Selle nädala Kristliku Maailma Uudistes:
hukkamised Iraanis.
Režiim tarvitab äärmuslikke abinõusid jätkuvate protestide vaigistamiseks.
Üks kristlik vaimulik ütleb, et see vaid tugevdab vastuhakku.
Veel:
Elamine igavikule mõeldes.
Miks jättis üks pere mugava elu Räniorus, et kuulutada evangeeliumi
Vaikse ookeani saarel.
Ja:
Mõttekuriteod Ühendkuningriigis.
Kui üks naine oli öelnud politseile, et palvetab vaikselt
abordikliiniku juures, võeti ta vahi alla.
Tere vaatama Kristliku Maailma Uudiseid!
Olen Wendy Griffith.
Meeleavalduste jätkudes Iraanis neljandat kuud ähvardab tuhandeid
vägivald ja isegi surm.
Võimud hoogustavad mahasurumist avalike hukkamistega,
ehkki julgeolekujõud on juba tapnud üle 500 protestija,
sh 70 last ja teismelist.
Mayra Yazdari teatab.
Islamistliku režiimi viimased hukatud olid 22-aastased
Mohammad Mehdi Karami ja Mohammad Hosseini.
Iraani kõrgeim juht Ali Khamenei kutsus võime üles tegelema
jätkuvate üleriiklike protestidega karmilt ja õiglaselt.
Ta kordas ka väidet, et rahutused on põhjustanud välisriigid,
esitamata tõendeid.
Khamenei märkused võivad julgustada võime jätkama vahistatute
karmi karistamist.
Alates meeleavalduste algusest on vähemalt neli noormeest hukatud
rahvusvaheliselt kritiseeritud näitliku kiirmenetlusega.
Saksamaa välisminister süüdistab režiimi oma rahva mahasurumises,
hoiatades, et ’Iraani elanike rõhumisel ja terroriseerimisel on tagajärjed’.
Iisraeli peaminister rõhutas valitsuse istungil režiimi jätkuvaid julmusi.
Tervitame Iraani elanike kangelaslikku võitlust
oma vabaduse eest.
Nad ohverdavad elud elementaarsete kodanikuõiguste eest.
Nad näitavad kogu maailmale Teherani vägivallarežiimi
tõelist ja koledat nägu.
See režiim ähvardab oma rahvast, regiooni riike ja kogu maailma.
Iraani kroonprints Reza Pahlavi kutsub lääneriike üles võtma Iraani suhtes
karmimat hoiakut, kirjutades:
’Demokraatlikud riigid peavad saatma välja režiimi saadikud
ja kutsuma tagasi oma saadikud.
Nad peaksid avaldama nii võimalikult suurt survet režiimile
kui võimalikult suurt toetust Iraani rahvale.
ÜK, USA, Prantsusmaa ja Saksamaa peavad ametlikult lõpetama püüded
elustada Iraani tuumakava.’
Siin USAs hoiatab endine välisministeeriumi esindaja
Morgan Ortagus, et olukord võib minna hullemaks, meenutades, et 1980ndatel
mõrvas režiim tuhandeid vastaseid ja mattis nad nimetuisse massihaudusse.
Ortagus veenab mh riike üle ilma kutsuma tagasi oma Iraani saadikud,
lõpetada pakkumised tuumaleppe taaselustamiseks, taastada kõik
ÜRO sanktsioonid ning keelata Iraani ametnike välisreisid.
Jätkuvad protestid, mil iraanlased korraldavad massikoosolekuid
üle maailma, toetamaks jätkuvat ülestõusu riigi sees.
See algas septembris pärast16-a.-se Mahsa Amini surma politsei vahi all,
kuna tal polnud rätt korralikult peas.
Mayra Yazdari, CBN’i Uudised.
Tänan, Mayra!
Vaimulik Lazarus Yeghnazar kuulub ühingusse Muuda Iraani, mis toetab
põrandaalust kirikut.
Ta rääkis Billy Hallowell’ile CBN'i Faithwire's, et režiimi
reaktsioon protestidele vaid tugevdab vastuhakku.
Räägime hetkeolukorrast Iraanis, kuna on huvitav näha
väljastpoolt, et see kestab nii kaua; valitsuse piirangud on olnud ülirängad,
rahval pole kergemaks läinud ning meeleavaldustele minejad
võivad kaotada elu.
Ent viimati midagi muutus.
Protestid on olnud massilised ning toimunud üle Iraani.
Rääkige veidi sellest. Mis selle tingib?
Arvan, et rahvas on tüdinud.
Rahvas on lihtsalt tüdinud, ja kui uskumine kellessegi või millessegi
on ära tüüdanud, siis hakkad kas uimasteid tarvitama - ja mõelda vaid! -
vaatajad ja kuulajad saavad šoki -
igatahes Iraani Tervishoiuministeeriumi hinnang on selline:
Tervishoiuministeerium ütles üheksa kuud tagasi,
et Iraanis on üle kolme miljoni uimastisõltlase.
Millest selline määratu sõltlaste arv 84-85-miljonilises riigis?
Sest rahvas on tüdinud ja pettunud.
Samuti on enesetappude arv tohutu.
Nii et rahvas on täiesti tüdinud ning ühiskonnana oleme mu meelest
ületanud tasakaalupunkti.
Paljud noored on öelnud selle otse välja meie teenimise käigus.
Meie ütlesime: ’See on ohtlik!’
Nemad vastasid: ’Mis mõttes ohtlik, pastor?
Mis mõttes ohtlik? Oleme juba surnud.
Oleme elavad surnud.
Üks noor moslemimees õpib Teherani Ülikoolis ja ütleb:
’Olen elusalt surnud mees.’
Teine ütleb: ’Elusalt surnud naine.’
Mis on meil siis kaotada?’
Seetõttu on üle 500 noore ja teismelise jõhkralt mõrvatud,
vägistatud, vanglas tapetud, ent see ei vaibu.
Iraani usujuhid on teinud endale karuteene.
Nad on käitunud selliselt, et rahvas on täielikult kaotanud austuse
Iraani islamivaimulike vastu, ning seetõttu otsib rahvas
teist lahendust.
Mis on elu mõte?
Ja seepärast ei jäägi põrandaalune kirik põranda alla.
Seda pidasin silmas: temast saab pilvelõhkuja.
Jeesus ütleb, et keegi ei peida oma lampi vaka alla!
Tullakse välja, osutatakse armastust, ja see puudutab inimesi.
Neid ei puuduta mitte see, mida ütleme, vaid armastus, mida osutame.
Seega tundub, et tegelikult käib Iraanis vaimulik revolutsioon
kõige praeguse keskel, ja teie näete seda vist oma silmaga.
Mina näen, et mida hullemaks see jõhkrus ja mõttetu tapmine läheb,
seda kiiremini tuleb lõpp.
Arvan, et oleme jõudnud Iraani Islamivabariigi peatüki lõppu.
Ent küsimus jääb, kas meie, kristlased, oleme valmis sellele järgnevale?
See mõte tõstatati läinud nädalal meie rahvusvahelisel palvekoosolekul.
Oleme ju nii seotud ja hõivatud kõige toimuvaga.
Ütlesin neile: ’Tunnen, et Püha Vaim ütleb meile: Stopp!
Ärge vaadake olukordadele!
Valmistuge järgnevaks!
Nii arvan, et kui valmistume järgnevaks, võime tuua
teise lahenduse, mis on valgus pimeduses.
Kuidas saab avalikkus - kui rahvas meid praegu vaatab või kuulab -
kuidas saavad nemad toetada ja aidata teid Muuda Iraanis?
Paluge julgust põrandaalusele kirikule!
Iraanis on üle miljoni moslemi pöördunud kristlusesse.
Kujutle, mu vend, kui kogu see miljon muutub julgeks ja ülevoolavaks
Kristuse armastusest ning hakkab särama!
Miljonit ju ei tapeta, hoopis meie saame võita mõne miljoni Kristusele.
Teiseks, toetage meid rahaliselt! Vajame hädasti raha.
Peame toetama pagulaskirikuid.
Ja kolmandaks, rännake kõikidesse riikidesse ümber Iraani.
Mõtlen Türgit, kus meil on kogudusi paljudes linnades.
Tulge vaatama pagulaskoguduste tegemisi, kuulake nende tunnistusi,
kuidas nad on kohtunud Kristusega.
Lõppeks arvan, et võidab Jumala meeskond.
Jumal pole kunagi olnud kaotajameeskonnas.
Jumal pole kaotanud ühtki malemängu kuradiga.
Ta teeb kuradile alati mati!
Nii et tahaksin näha Jeesuse malemängu kuradiga Iraanis.
Ta saab kindlasti mati, ning kogu maailm saab teada,
et Jeesus on võitnud lahingu Iraani pärast.
Iisraelis väljendavad juudi juhid solidaarsust kristlastega
pärast kalmistu rüvetamist, mille ilmselt teostasid
ortodokssed juudid.
Lähis-Ida korrespondent Julie Stahl teatab, et paljud nõuavad
karmimat karistust vihakuritegude eest.
Turvakaamera video sotsiaalmeedias näitab, et kaks ilmselt juudi meest,
peas kipa ehk palvemüts, sisenevad kalmistule ning hakkavad siis
hauakive maha tõmbama ja haudu lõhkuma.
Seal on pidevalt vandaalitsetud juba aastaid, kuid paar päeva tagasi
oli vandaalitsemine üsna ränk.
Hävitati vähemalt 30 hauakivi.
Paljudel neist olid ristid, nii et see oli kindlasti usufanaatiline
või kristlusevastane vandalism.
David Pileggi Kristuse Kogudusest, mis kuulub kalmistut haldavasse
anglikaani uskkonda, on täheldanud kristlastevastaste tegude sagenemist
viimasel paaril aastal ühe usuäärmuslaste rühmituse poolt.
Kutsume valitsust üles astuma rangeid samme ning mitte ainult
parandama kalmistu, mida tuleks ju teha, vaid ka karmistama
seadusi usuliste vihakuritegude vastu.
Iisraeli välisminister taunis vandalismi, öeldes: ’See kõlvatu tegu
häbistab usku, ning toimepanijad tuleb anda kohtu alla.
Asutamisest alates on Iisraeli riik toetanud usukogunemiste
ja usu vabadust kõikide jaoks ning jätkab seda poliitikat.’
Kalmistu on üle 150 aasta vana.
Siia on maetud mitu põlvkonda protestantidest mehi ja naisi,
kes tulid Euroopast ja USAst, et teenida Püha Maa rahvast.
Oleme matnud siia õpetajaid, arste, pastoreid, piiblitõlkijaid.
Üks oli Horatio Spafford, kes kirjutas laulu ’Mul on hea Jeesuses’.
Teine oli piiskop Michael Solomon Alexander, esimene juudi piiskop
Jeruusalemmas pärast peaaegu 1800-aastast vahet.
Ka Conrad Schick, esimene arheoloog ja esimene linnaplaneerija,
esimene arhitekt Jeruusalemmas.
Pärast seda rünnakut tuli sadu iisraellasi, keda juhtis Tag Meir,
kalmistule väljendama solidaarsust kristlastega
ja nõudma valitsuselt tegutsemist.
Tulin täna siia, kuna tunnen kurbust ja häbi, et seisan sellel üliolulisel
ajaloolisel kalmistul lahkunute juures, kes on ehitanud Jeruusalemma
ning on elanud siin ja armastanud Jeruusalemma.
Nende hauad rüvetati.
Seda ei tohi kunagi juhtuda mitte kusagil maailmas
mitte ühegi usu nimel, veel vähem siin,
Jumala pühas linnas.
Selle metsikuse on sooritanud inimesed, kellest me ei tea,
kui paljud neid mahitavad.
Kuid oleme siin, et öelda: kui ei saa takistada pimedust,
tuleb lisada ja toita valgust.
Mu pere saabus siia 1809, ja siin näen haudu tollest ajast,
ja nad tõenäoliselt tundsid neid.
Ja nende haudade rüvetamine ortodokssete juutide poolt
on täiesti vastuvõetamatu, umbes nagu oleks vastuvõetamatu
juudi haudade rüvetamine Euroopas.
See on viha ja vägivalla tegu, millel pole kohta tänapäeva Iisraelis,
ja need hauad kuuluvad selle maa pärandisse.
Pileggi ütleb, et lisaks ajaloole on kalmistu tänapäevani kasutuses
ning omab tohutut vaimulikku tähendust.
Saame inspiratsiooni nende pühakute elust, armastusest, eneseohverdusest,
alandlikkusest, valmisolekust tulla eluks ajaks siia abistama
ja tunnistama Jeesusest kui Messiast ning pidama tänulikult meeles
Jumala armu ja seda, kuidas Jumal tihti kasutab tavalisi,
lihtsaid inimesi oma eesmärkide teostamiseks sellel maal.
Julie Stahl, CBN’i Uudised, Siioni mäe protestantide kalmistu, Jeruusalemm.
Suurepärane lugu! Tänan, Julie!
Järgnevalt, ta võttis oma pere kaasa ja kolis ilma teise otsa.
Üks misjonär ütleb, et panustamine evangeeliumi kuulutamisse
on igaviku pant.
Tere! Olen Gordon Robertson.
Mu viimane raamat on sinust ja sellest, kust sa tuled,
ja, veelgi olulisem, kuhu lähed.
Selles raamatus avastad kolm elu suurimat küsimust.
Sinu vastus neile väga olulistele küsimustele võib määrata su tuleviku.
Gordon Robertson'i viimasest audioraamatust ’Jumalik juhatus’
leiad juhiseid täisväärtuslikuks eluks, tähenduse Jumala lapseks olemisele,
rohu negatiivse sisehääle vastu, usku tugevdava harduspäeviku
ja nii palju muud.
Jumal on teinud sind kordumatuks.
Sa oled ainus sina kogu inimajaloos.
Sa oled ainus, kes saab täita missiooni, mille Tema on
just sinu jaoks koostanud.
Loodan, et see õpetus julgustab sind püüdlema Jumala parima poole.
Saad ’Jumaliku juhatuse’, kui saad CBN’i partneriks.
Olen Efrem Graham Studio 5st. Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega ning uurime seost
popkultuuri ja usu vahel.
Küsisin oma pastorilt: kas see tähendab,
et pean saama jutlustajaks? Ta ütles: Ei, sa juba oled kantslis.
Kolmapäeva õhtuti kell 20:30 CBN’i uudistekanalil.
Toitumine,
treening,
eeterlikud õlid,
kaalujälgimine
ja muud.
Vaadake Tervet Elu Lorie Johnson’iga.
Rääkige, mis selles on.
CBN’i tervisereporter Lorie Johnson jagab värskeimat teavet
tänaseilt tippterviseekspertidelt.
See on fantastiline.
Leidke, mida peate teadma, et elada tervemat elu.
Vaadake Tervet Elu teisipäeva õhtuti kell 20:30 CBN’i uudistekanalilt.
Laadige alla CBN’i Uudiste äpp.
Saate ühest kohast kõik uudised, teavitused värsketest uudistest,
ja vaadata CBN’i uudistekanalit otse.
CBN’i Uudised, sest tõde loeb.
Hankige CBN'i Uudiste äpp juba täna.
Tere tagasi KMUsse!
Kolimine koos perega Räniorust väikesele Vaikse ookeani saarele
võib mõnele tunduda liiga suur ohver, kuid misjonär Wayne Chen usub,
et see tuleb kasuks igavikus.
Aastal 2009 jättis Wayne Chen, sünnilt taivanlane, mugava elu
Räniorus ja kolis perega Biem’i saarele Paapua Uus-Guinea’s,
et olla seal misjonärid.
See vulkaaniline saar on ainult kolm kilomeetrit pikk ning koduks
umbes 2000 pärismaalasele.
Seal pole ei magevett ega moodsaid mugavusi,
nagu elekter või internet, ning sinna pääseb vaid paatidega.
Kümme aastat ohustasid neid pidevalt malaaria ja naise vähihood.
Kui võitled päev-päevalt elu eest dengue palaviku, malaaria
ja muu taolisega, ei ütleks ju, et tasus tulla.
Kuid kristlastena pole minu meelest küsimus selles,
kuidas need asjad meile tunduvad.
Küsimus on, kuidas peaksime Jumala lastena võtma kõiki neid asju,
mida elus kogeme?
Wayne ja tema naine Gail õppisid kolm aastat keelt ja kultuuri
ning lõid Biem’i tähestikku, et saaksid selgesti edasi anda head sõnumit.
Nad õpetasid rahvale lugemist ja kirjutamist nende endi keeles
ning hakkasid rääkima lugu Jeesuse surmast ja ülestõusmisest,
tuues inimesi Kristuse juurde.
Aastal 2012 asutati kogudus, ning järgmisel aastal ristiti 11 inimest.
Aastal 2016 ordineeriti esimesed kohalikest kogudusejuhid, kes seilasid
teisele saarele 25 km kaugusel, et kuulutada head sõnumit.
Enne kui uskusin Kristusse, tegin palju pahandust.
Tarvitasin uimasteid, valetasin, vihkasin teisi.
Mida maailma inimesed tegid, seda tegin ka mina.
Aga kui ma uskusin Issandasse ja sain Jumala lapseks,
sain nagu uueks inimeseks.
Kui minust sai Jumala laps, olin nii õnnelik.
Jumala sõna tuli mu ellu ja muutis selle teiseks.
Varem ma ei teadnud, mis on arm.
Nüüd, olles õppinud lugema ja hakanud Piiblit lugema,
mõistan, mis on arm.
Oma toidu kasvatamine, oma maja ehitamine
ja kõike ise tegemine oli piisavalt raske,
kuid köömes võrreldes naisele vajalike arstimite nappusega, võimetusega
tagada oma pere tervis ja turvalisus.
Wayne’i kui mehe ja isa jaoks oli see suurim katsumus ja raskus.
Mulle öeldi otse: ’Sul pole õigust teha seda otsust oma laste eest
ning viia nad sellisesse kohta.’
Neis oludes küsisin ikka Jumalalt:
’Miks? Kas teeme midagi valesti?’
Aga kui küsisime endilt, kas Jumal on muutunud,
kas Tema armastus on muutunud, kas Tema pääste on muutunud,
siis kui järele mõtlesime, polnud ükski neist muutunud.
Lõpuks pidin katsuma läbi oma südame.
Millele ma toetun,
kas oma võimele perepeana leiba teenida, või usun lihtsalt,
et Jumal hoolitseb kindlasti meie elu eest?
Jättes oma mugavustsooni, et teenida teises kultuuris, mõistis Wayne,
et sellel on oma hind.
Aga kui tema enda usk kõikus, küsis ta endalt ikka:
’Mille eest ma tahan oma elu ohverdada?’
Kui Jumal kasutab meie elu, ei pruugi see olla mugav.
See ei pruugi minna meie kavade kohaselt.
Aga ma ei taha oma elus panustada ainult järgnevasse 20-30 aastasse.
Tahan panustada järgmisesse 2000 või 20 000 aastasse.
Tegelikult ei näe me sugugi alati asju igaviku vaatevinklist.
Mõistame täiesti, et oleme nagu kõik teised.
Elame samas maailmas.
Ent me teame, et Jumal on meiega, ja isegi kui peame surema, teame,
et Jumal on meie eluase, ja see selgitab meie jaoks nii paljut,
kuna teame, et Ta armastab meid.
Milline väljavaade! Panustada igavikku! Suurepärane tunnistus!
Täname GOOD TV’d Taivanis, mis meile selle loo saatis.
Järgnevalt, Ühendkuningriigis palvetas naine vaikselt abordikliiniku juures.
Politsei ütles talle, et ta rikub seadust.
Kui maailm vaatab pealt.
Siin Lähis-Idas käib kõva diplomaatiline köievedu.
Saate lähemalt teada saatest Jeruusalemma Ajajoon.
Iisraeli arheoloogid räägivad avastusest, mis võiks muuta
arusaama Templimäest.
Vaadake CBN’i Jeruusalemma büroo juhatajat
Chris Mitchell’i, ja näete maailma kujundavaid sündmusi
Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont täna õhtul kell 20:30
CBN’i Uudistekanalilt.
Orvu Väljavaade tahab armastada ja teenida riskilapsi,
aidata neil hoida peresid koos ja luua võimalusi tugevate
ja kestlike kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad kiiresti joosta,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et saaksime puudutada võimalikult paljude orvuksjäänud
ja kaitsetute laste elu.
Kuid me ei taha minna üksi.
Me läheme välja päästma maailma ühe lapse, ühe pere,
ühe kogukonna haaval. Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Värskeim audioraamat Gordon Robertson’ilt,
’Jumalik juhatus: Jumala plaan sinu tulevikuks.’
Saan täituda Püha Vaimu rõõmu, armastuse, rahuga,
sest olen tehtud Tema näo järgi.
Seda Jumal tahabki.
Seda Ta algusest peale kavatseski.
Mina olen mõeldud kehastama Teda inimesena.
Need on imelised, innustavad sõnad.
’Jumalik juhatus: Jumala plaan sinu tulevikuks’. Juba saadaval.
Tere tagasi!
Birmingham’is Inglismaal vahistas politsei elupooldaja, kes palvetas
vaikselt abordikliiniku juures.
Isabel Vaughan-Spruce, ÜK Elumarsi juhataja,
seisis vaikselt väljas, ilma plakatite ja muude asjadeta.
Linn kehtestas puhverala abordikliinikute ümber.
Kui politsei küsis, kas ta palvetab, vastas ta: 'Võin palvetada mõttes.'
Ta vahistati süüdistatuna avalike kohtade kaitse korra rikkumises.
Usuvabadusgrupp ADF UK kaitseb teda kohtus.
Siin, USAs on tulemas 50nes iga-aastane Elumarss.
Varasemail aastail on tuhanded marssinud Ülemkohtu ette
Roe vs. Wade lõppu nõudma.
Kuidas muutub marss nüüd, mil kohus on üleriikliku
abordiõiguse seaduse tühistanud?
Jenna Browder teatab, mida on oodata 20. jaanuaril.
See oli tohutu võit elupooldavale kogukonnale.
Juunis tühistas Ülemkohus Roe vs. Wade'i,
andes abordiküsimuse tagasi osariikide pädevusse.
Ometi ütlevad elupooldavad ühingud, et võitlus pole läbi,
mistõttu nad marsivad edasi.
Meie marsime edasi!
50. iga-aastane Elumarss 20. jaanuaril pealinnas Washingtonis.
Jätkame südamete muutmist.
Esimene marss pärast Roe’d.
Elumarss algas vastusena Roe vs. Wade'i kehtestamisele,
nii alustasime Roe’le järgneval aastal.
Selle seadusega lubati ju aborte kõikides osariikides üle USA.
Jeanne Mancini, Elumarsi president, ütleb CBN’i Uudistele, et selle ajaga
sai marsist maailma suurim ja kestvaim inimõiguste meeleavaldus.
Usun, et aastate jooksul marssinud rahvas etendas tähtsat osa
viimselt Roe tühistamises.
Olen kuulnud Ülemkohtu ametnikelt, et kohtus viibimine tol päeval,
Elumarsi päeval, igal aastal, oli väga võimas kogemus
ning tegelikult polnudki võimsamat sümbolit kui kollektiivne,
kümnete tuhandete marssijate möödumine Ülemkohtust
igal aastal ühtejutti, näitamaks, et see pole otsustatud seadus.
Nüüd paneb ühing pearõhku seaduseandjaile.
Sel aastal marsitakse Ülemkohtu asemel Kapitooliumi künkale.
Elupooldav põlvkond on tänavu väljas täie jõuga.
Kristan Hawkins, Tudengid Elu Eest president,
ootab osalema tuhandeid noori elupooldajaid.
Te näete neid uhkelt kandmas oma kooli või ülikooli sümboleid.
Nad kannavad must-valget loosungit ’Oleme Roe-järgne põlvkond“,
mida me välja jagame.
Tean, et anname välja vähemalt 15 000 loosungit.
See on küll aeg rõõmustada pärast elupooldava kogukonna rasket võitlust,
ent Mancini sõnutsi on täiesti selge, et palju tööd on veel ees!
Mitu aastat tagasi käivitasime ka osariiklike marsside algatuse.
Nii et juba poolteise nädala pärast oleme Virginia osariigi
valitsushoone ees marssimas elu poolt sealsel viiendal aastamarsil.
Ja tahame tänavu korraldada marsse topelt enamais osariikes,
kümnes osariigis.
Mancini ütleb, et nende eesmärk on jõuda igasse osariiki 50st
järgmise 5-7 aasta jooksul.
Jenna Browder, CBN’i Uudised.
Kordame, et Elumarss toimub 20. jaanuaril pealinnas Washingtonis.
Kõnelevad Tony Dungy profijalgpalli kuulsuste hallist
ja Jonathan Roumie, kes mängib Jeesust menukas striimisarjas Valitud.
Lähemat teavet saab lehelt CBNNews.com. Reklaamipaus!
Vaatate CBN’i uudiseid.
Tänan, et vaatate meid.
Vaadake värskeid uudiseid, erilugusid ja -saateid,
usaldusväärseid uudiseid!
Näitame teile, mis toimub maailmas ja mille pärast saate palvetada.
Vaadake CBN’i uudiseid! Sest tõde loeb!
Tööpäeviti kell 17:00 CBN’i uudistekanalil.
Tere! Olen Gordon Robertson.
Mu viimane raamat on sinust ja sellest, kust sa tuled,
ja, veelgi olulisem, kuhu lähed.
Selles raamatus avastad kolm elu suurimat küsimust.
Sinu vastus neile väga olulistele küsimustele võib määrata su tuleviku.
Gordon Robertson'i viimasest audioraamatust ’Jumalik juhatus’
leiad juhiseid täisväärtuslikuks eluks, tähenduse Jumala lapseks olemisele,
rohu negatiivse sisehääle vastu, usku tugevdava harduspäeviku
ja nii palju muud.
Jumal on teinud sind kordumatuks.
Sa oled ainus sina kogu inimajaloos.
Sa oled ainus, kes saab täita missiooni, mille Tema on
just sinu jaoks koostanud.
Loodan, et see õpetus julgustab sind püüdlema Jumala parima poole.
Saad ’Jumaliku juhatuse’, kui saad CBN’i partneriks.
Tänapäeva teadusvallast väljaspool on vägi,
mis ei allu loogikale.
Kuis ma ellu jäin?
Ei tea, kui kaua olin seal olnud.
Vaadake vaimustavaid, vahetuid läbielamisi Jumala sekkumisest,
mis aitasid üle võimatutest olukordadest.
See oli täielik ime!
Palve tõesti toimib!
Jumal saatis selle korda!
Ta suudab võimatut!
Jumal ei jäta sind hätta!
’Imed tänapäeva elus’, nädalalõppudel CBN’i uudiste ja CBN’i pere kanalitel.
Selle nädala lõpetuseks, ristikiriku suurmees on lahkunud igavikku.
Jack Hayford suri 88-aastasena.
Üle 30 aasta karjatas Hayford Church on the Way kogudust
Van Nuys’is Kalifornias.
Hayford’i mõju levis üle ilma tema piiblitundide ja üle 50 raamatu kaudu.
Ta lõi ka umbes 500 kiriku- ja koorilaulu, sh populaarse
ja paljusalvestatud ’Kuninga’.
Vanemas eas pühendus ta teenimisele rektorina Kuninga Ülikoolis,
nelipühi seminaris, mille ta asutas aastal 1997.
Postitus Kuninga Ülikooli näoraamatulehel ütles,
et pastor Jack Hayford suri rahulikult magades.
Lähemat teavet legendaarsest mehest ja tema pärandist, aga ka
tema mälestamise plaanidest saab lehelt CBNNews.com.
Tänan väga meid vaatamast sel nädalal!
Soovime kõik teile siit Kristliku Maailma Uudistest
nägemist ja Jumala õnnistust!
Tõlge: Sulev Kivastik